Държавен вестник, бр. 23, 2006 г., стр. 9

Б Р О Й  23
Д Ъ Р Ж А В Е Н   В Е С Т Н И К
С Т Р .  9
МИНИСТЕРСКИ СЪВЕТ
ПОСТАНОВЛЕНИЕ № 49
ОТ 8 МАРТ 2006 Г.
за приемане на Наредба за условията и реда за
регистриране на експертите за осъществява-
нето на контрола на В и К операторите и за
одобряване на Тарифа за таксите, които се
събират от Държавната комисия за енергий-
но и водно регулиране по Закона за регулиране
на водоснабдителните и канализационните
услуги
МИНИСТЕРСКИЯТ СЪВЕТ
П О С Т А Н О В И :
Чл. 1. Приема Наредба за условията и реда
за регистриране на експертите за осъществява-
нето на контрола на В и К операторите.
Чл. 2. Одобрява Тарифа за таксите, които
се събират от Държавната комисия за енер-
гийно и водно регулиране по Закона за регули-
ране на водоснабдителните и канализацион-
ните услуги.
Министър-председател:
Сергей Станишев
Главен секретар на Министерския съвет:
Севдалин Мавров
НАРЕДБА
за условията и реда за регистриране на експер-
тите за осъществяването на контрола на В и К
операторите
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определят условията и
редът за регистриранe на експертите, които
подпомагат дейността на Държавната комисия
за енергийно и водно регулиране, наричана по-
нататък “комисията”, при извършването на
проверките по чл. 23 от Закона за регулиране
на водоснабдителните и канализационните ус-
луги (ЗРВКУ).
Чл. 2. Комисията издава удостоверения на
регистрираните експерти.
Чл. 3. Регистрирането на експертите се осъ-
ществява при условията на публичност, равно-
поставеност и прозрачност.
Чл. 4. Лицата, получили удостоверение за
регистриран експерт, се вписват в специален
регистър на комисията.
Г л а в а  в т о р а
УСЛОВИЯ ЗА РЕГИСТРИРАНЕ
Чл. 5. (1) Регистриран експерт може да бъде
физическо или местно юридическо лице.
(2) Физическото лице, което кандидатства
за получаване на удостоверение за регистриран
експерт, трябва да отговаря на изискванията на
чл. 24, ал. 4, т. 1 ЗРВКУ и да притежава образо-
вателно-квалификационна степен в професио-
налните направления “Водоснабдяване и кана-
лизация”, “Машинно инженерство”, “Електро-
техника, електроника и автоматика”, “Кому-
никационна и компютърна техника”, “Енерге-
тика”, “Химични технологии” и други подходя-
щи специалности по преценка на комисията.
(3) Едноличният търговец и юридическото
лице, които кандидатстват за получаване на
удостоверение за регистриран експерт, трябва
да отговарят на изискванията на чл. 24, ал. 4,
т. 2 ЗРВКУ.
(4) Не могат да бъдат регистрирани като
експерти едноличните търговци, акционерите,
съдружниците, управителите, прокуристите,
членовете на управителни и контролни органи,
както и ликвидаторите и консултантите на тър-
говски дружества, които извършват дейност,
подлежаща на регулиране по ЗРВКУ.
Чл. 6. Комисията дава указания за изисква-
нията към техническите средства, използвани
при проверките от регистрираните експерти.
Г л а в а  т р е т а
РЕД ЗА РЕГИСТРИРАНЕ
Чл. 7. (1) Лице, което кандидатства за полу-
чаване на удостоверение за регистриран екс-
перт, подава заявление до комисията, в което
посочва вида на контрола, който желае да осъ-
ществява, професионалната си квалификация и
техническите средства, с които разполага.
(2) Заявлението за получаване на удостове-
рение за регистриран експерт се подава по об-
разец съгласно приложение № 1.
(3) Към заявлението по ал. 2 се прилагат:
1. решение за съдебна регистрация и удосто-
верение за актуално състояние на лицето, ре-
гистрирано по Търговския закон (за еднолич-
ните търговци и юридическите лица);
2. копие от картата за идентификация по
регистър БУЛСТАТ (за едноличните търговци
и юридическите лица);
3. копие от трудовите договори на наетия
персонал (за едноличните търговци и юриди-
ческите лица);
4. документи за образование, квалификация
и правоспособност и документи, доказващи
изискването на чл. 24, ал. 4, т. 1, буква “в” ЗРВКУ;
5. притежаваните сертификати за качество
за извършване на дейността;
6. списък на притежаваното техническо обо-
рудване, придружен с инструкции, техническа
документация и сертификати;
7. длъжностни характеристики с точно оп-
ределени задачи, функции и задължения на от-
делните специалисти;
8. декларация за обстоятелствата по чл. 5, ал. 4.
Чл. 8. (1) За всяко подадено заявление пред-
седателят на комисията назначава работна гру-
па, която в 14-дневен срок от постъпването му
извършва проверка за съответствието му с
изискванията на чл. 7.